
Text rozhodnutia
Súd: Krajský súd Prešov Spisová značka: 15Co/13/2020 Identifikačné číslo súdneho spisu: 8519200412 Dátum vydania rozhodnutia: 16. 07. 2020 Meno a priezvisko sudcu, VSÚ: JUDr. Anna Ilčinová ECLI: ECLI:SK:KSPO:2020:8519200412.1 Uznesenie Krajský súd v Prešove v senáte zloženom z predsedníčky senátu JUDr. Anny Ilčinovej a členov senátu JUDr. Jozefa Angeloviča a JUDr. Mareka Kohúta v spore žalobcu: V. W., N.. XX.XX.XXXX, A. D. XXX/X, XXX XX W., proti žalovanému: V. W., N.. XX.XX.XXXX, A. D. M. XXXX/XX, XXX XX B. Ľ., zastúpenému P. W., N.. XX.XX.XXXX, A. Y. XX, XXX XX B. Ľ., o náhradu škody, o späťvzatí odvolania proti rozsudku Okresného súdu Stará Ľubovňa, č. k. 6C/11/2019-56 zo 16. januára 2020 takto r o z h o d o l : Odvolacie konanie zastavuje. Žalovaný má nárok na náhradu trov odvolacieho konania proti žalobcovi v rozsahu 100 %. o d ô v o d n e n i e : 1. Okresný súd Stará Ľubovňa (ďalej len „súd prvej inštancie“) rozsudkom zamietol žalobu a nepriznal žalovanému náhradu trov konania. 2. V zákonom stanovenej lehote podal proti rozsudku súdu prvej inštancie odvolanie žalobca. 3. Žalovaný sa k odvolaniu žalobcu v súdom určenej lehote nevyjadril 4. Žalobca podaním z 10. júna 2020 zobral odvolanie v celom rozsahu späť a žiadal, aby súd odvolacie konanie zastavil. Zároveň podal sťažnosť proti uzneseniu, č. k. 6C/11/2019-64 z 3. júna 2020, ktorým mu súd uložil povinnosť, aby v lehote 10 dní od právoplatnosti tohto uznesenia zaplatil súdny poplatok za podané odvolanie vo výške 21,- eur. Mal za to, že nakoľko podané odvolanie zobral späť a odvolacie konanie bude zastavené, nie je povinný tento súdny poplatok platiť. Žiadal, aby súd predmetné uznesenie zrušil. 5. Žalovaný podaním zo 17. júna 2020 označeným ako odvolanie - výzva k č. k. 6C/11/2019 oznámil súdu prvej inštancie, že vzhľadom na nesplnenie povinnosti žalobcu predložiť dôkazy do roku 2020 sa s Okresným súdom Stará Ľubovňa stotožňuje. 6. Podľa § 369 ods. 1 zákona č. 160/2015 Z.z. Civilný sporový poriadok (ďalej len „CSP“) dokiaľ o odvolaní nebolo rozhodnuté, možno ho vziať späť. Ak odvolateľ vzal odvolanie späť, nemôže ho podať znova. 7. Podľa § 369 ods. 2 CSP, ak odvolateľ vezme odvolanie späť, právoplatnosť napadnutého rozhodnutia nastane, ako keby k podaniu odvolania nedošlo. Lehoty, ktoré majú plynúť od právoplatnosti napadnutého rozhodnutia, plynú v takom prípade od právoplatnosti uznesenia o zastavení odvolacieho konania. 8. Podľa § 369 ods. 3 CSP, ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. 9. Odvolateľ má dispozičné právo k odvolaniu. Môže ho zobrať späť, dokiaľ o odvolaní nebolo rozhodnuté. Účinnosť späťvzatia odvolania nie je podmienená súhlasom súdu, ani protistrany. V danom prípade sa žalovaný aj napriek tomu k späťvzatiu odvolania vyjadril. 10. S poukazom na uvedený procesný úkon žalobcu a včasnosť uskutočnenia tohto procesného úkonu, odvolací súd odvolacie konanie zastavil. 11. O sťažnosti žalobcu proti uzneseniu o vyrubení súdneho poplatku za podané odvolanie rozhodne súd prvej inštancie. 12. O trovách odvolacieho konania odvolací súd rozhodol podľa § 396 ods. 1 CSP v spojení s § 256 ods. 1 CSP a § 262 ods. 1 CSP. Žalobca zavinil zastavenie odvolacieho konania, keďže vzal odvolanie späť, preto súd priznal žalovanému nárok na náhradu trov odvolacieho konania. 13. Uznesenie bolo prijaté senátom Krajského súdu v Prešove v pomere hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť s výnimkou prípadov podľa § 429 ods. 2 v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh - § 428 CSP).

